સમગ્ર દેશમાં ફક્ત ઈંટોથી બાંધેલી વાવ એકમાત્ર મહેસાણામાં જોવા મળતાં શહેરની ઓળખ બની છે. ત્યારે ગાયકવાડ સરકારનાં સમયમાં રીનોવેટ થયેલી બોતેર કોઠાની વાવને હાલ પુનઃજીવિત કરવા પ્રયાસો હાથ ધર્યા છે.મહેસાણા જિલ્લાની 28 પૈકી મોટાભાગની વાવો ઉપયોગ વગર તંત્રની બેદરકારીનાં કારણે પુરાઈ ગઈ છે.ત્યારે બોતેર કોઠાની વાવની માફક દરેક વાવનાં શિલ્પ-સ્થાપત્યનાં અજોડ વારસાને સાચવવા પ્રયાસ કરવા ઈતિહાસકારોએ સરકારને અપીલ કરી છે.